Nuèch Dreches

**Nuèch dereches** ( *Nuit debout*) es una manifestacion d'òrdre politic se debanant sus de plaças publicas francesas, avent començat sus la plaça de la Republica a París lo 31 de març de 2016 a la seguida del movement contra la « lei Trabalh ».

Lo movement, informal e independent politicament, prepausa de bastir una « convergéncia de las luchas ».

## Contèxte
Lo 17 de març de 2016, entre 69 000 e 150 000 personas manifestan en França per protestar contra la « Lei Trabalh » repondent a la crida d'organizacions de jovença. La contestacion se confla lo 31 de març de 2016: a la crida dels sindicats de salariats e d'organizacions de jovença, las manifestacions amassan entre 390 000 e 1,2 milion de personas. 

## Origina
Segon Raphaëlle Besse Desmoulières dins *[[Le Monde]]*, lo movement pren son origina d'una reünion organizada a la Borsa del Trabalh lo 23 de febrièr de 2016, per François Ruffin, redactor en cap de la revista *Fakir*, que la tòca es la lucha contra l’oligarquia e la « convergéncia de las luchas », nom del comitat d'organizacion de « Nuèch dreches ». Lo contèxte es jutjat madur e la decision es presa a ocupar la plaça de la Republica après la manifestacion del 31 de març. 

Lo collectiu primièr compta Johanna Silva salariada de *Fakir*, Loïc Canitrot actritz, militanta a *Jeudi noir* e membra del Partit d'esquèrra, una sindicalista d’*[[Air France]]*, tanben del PE, un membre del collectiu ciutadan *Les Engraineurs*, o mai un estudiant a *[[Institut d'Estudis Politics de París|Science Po]]*, l’economista atterrat Thomas Coutrot, lo militant de *SUD-PTT* Nicolas Galepides, o mai l’ex-membre de la direccion del PE Leila Chaibi.

Lo collectiu refusa d’establir una plataforma revendicativa mas denóncia de "reformas totjorn mai retrogradas", una "denegacion democratica" e crida per bastir un "projècte politic ambiciós, progessista e emancipator". Una canhòta lançada sus internet reculhís 3 000&nbsp;euros. L’associacion Drech al lotjament ofrís son ajuda, per exemple juridica e practica, l’organizacion altermondialista ATTAC e l'union sindicala Solidaris se jònhan tanben al collectiu. Lo collectiu se reconéis lèu « despassat » pel succès e la grandor de la mobilizacion e passa la man a un movement orizontal e qu'a pas de líder.

Atal nais lo movement, presentat coma ciutadan e pacifista, qu'ocupa la plaça de la Republica a París. Es l'economista Frédéric Lordon qu'es sollicitat pel collectiu d'iniciativa per obrir aquela primièra nuèch: 

Lo movement contunha las nuèchs seguentas a París e s'espandís a d'autras vilas (25 lo 4 d'abril de 2016).

Lo movement contunha a s'espandre en França e Euròpa al començament d'abril. Lo 7 d'abril, 30 vilas francesas, 4 vilas espanhòlas, 2 vilas belgas e 1 vila alemanda son concernidas.

## Organizacion e activitats
Los ocupants s'organizan en diferentas comissions e tenon d'assembladas generalas (o popularas) ont totas las decisions son votadas segon lo principi de la democracia dirècta. Lo movement vòl pas de líder.

D'estructuras s'organizan progressivament a París per tenir la plaça de la Republica mai de temps possible : acuèlh, infirmariá, cantina, netejatge

Pendent la primièra nuèch d'ocupacion de la plaça de la Republica, Frédéric Lordon i pronóncia un discors, per exemple sus la convergéncia de las luchas.





### Mocions
Diferentas mocions son somesas als participants pendent d'« assembladas generalas » sus la plaça de la Republica a París.
* 1èr d'abril (32 de març): se provesir autrament qu'al supermercat. Far contribuir las AMAP e los productors locals (adoptat); far de la plaça de la Republica una basa d’acuèlh dels refugiats e mal-lotjats (adoptat) ; fair un sistèma de vòte al son (refusat).
* 2 d'abril de 2016 (33 de març): las proposicions son adoptadas a 80 % d'òc (adoptat), organizar una AG cada jorn sus la plaça de la Republica 18 òras (adoptat).

## Revendicacions

### Motivacions comunas
Segon Annick Cojean dins *[[Le Monde]]*, l’engatjament se situa a fòrça long tèrme e se dona per objectiu de tornar inventar la democracia.

Essent dins l'encastre d'una alternativa al sistèma liberal, lo movement vò experimentar una democracia dirècta e participativa.

De biais general, lo movement a de revendicacions anticapitalistas, al sens larg del tèrme. 

Lo 5 d'abril, l'assemblada generala del movement vòta a l'unanimitat per condamnar las violéncias policièras e per la regularizacion de totes los sens-papièrs (un sosten se realiza per los ajudar dins lors procediments administratius).

### Movement eterogèn
Se realiza una convergéncia de las luchas de grops avent diferents objectius. En efièch, après d'incidents e unes afrontaments entre de manifestants e de CRS sus de barricadas levadas dins lo quartièr latin, la nuèch del 5 d'avril de 2016, François Ruffin, coma d’autres participants, insistís sus la necessitat d'obrir lo movement a totas las classas socialas e a las personas non engatjadas politicament, a decentralizar Nuèch Dreches en banlèga, per evitar una radicalizacion par l'entre-se.

Diversas revendicacions son atal representadas sens èsser nacessariament partejadas per totes los participants. Per exemple:
* Salari a vida 
* Plen emplec 
* Destruccion globala de l'economia capitalista
* Accès melhor a l'agricultura biologica
* Reconeissença melhora de la comunautat LGBT
* Demarquia
* Bassa dels nauts revenguts
* Engatjament melhor de l'Estat dins las escòlas de banlèga, subretot aquelas de Sèina Saint Denis
* Inscripcion de la lenga dels signes coma lenga oficiala dins la Constitucion francesa

## Folclòre
La primièra Nuèch derechesse debanèt lo 31 de març e los jorns seguents son numerotats demorant de març: 32 de març, 33 de març.

Lo carrat roge es utilizat coma simbòl jos forna de rectangle roge, forma que fa resson al liure roge, una edicion del Còdi del trabalh francés e lo movement quebequés contra la precarizacion de las condicions d'estudi.

## Propagacion de las ocupacions
Segon *[[Le Monde]]*, Nuit Dreches passèt una estapa novèla s'espandissent a mai d'una vilas de províncias, a partir del 5 d'abril.

* París: plaça de la Republica
* Lion: cais del Ròse jol pont de *la Guillotière*, gaireben 300 personas lo 5 d'abril, 500 personas lo 5 d'abril.
* Estrasborg: plaça de la Republica
* Marselha : cours Julien et place Cézanne, gaireben 200 personas lo 5 d'abril.
* Avinhon: plaça del Palais dels Papas
* Nantas: plaça del *Bouffay*
* Renas: esplanada Charles-De-Gaulle. Entre 200 a 300 personas loe 5 avril
* Le Havre: pòrge de l'ostal de vila'
* Roan: pòrge de l'ostal de vila
* Caen: plaça Sant salvador
* Alençon: carrièra de Bretanha
* Metz: plaça de la Comèdia
* Lilla: plaça de la Republica
* Amians: plaça de l'Ostal de Vila
* Nancí: plaça Estanislas
* Rems: plaça Reiala
* Besançon: plaça de la Revolucion e plaça *Granvelle*
* Dijon: plaça Wilson
* Tors: Plaça Joan Jaurés
* Limòtges: plaça de la Republica 
* Tula: plaça de la Catedrala
* Redon: plaça del Parlament
* Clarmont-Ferrand: plaça de Jaude
* Lorient: plaça de l'Ostal de vila
* Brèst: plaça *Guérin*
* Laval: pòrge dels Drechs de l'Òme}}

### A l'etrangièr
Segon *Le Figaro* entre autre, Nuit dreches s’expòrta tanben a l’estrangièr, coma  Brussèlas lo 6 d'abril.

* Lièja
* Brussèlas: plaça de las Barricadas
* Berlin 
* Valéncia
* Saragossa
* Tarragona
* Murcia

## Notas e referéncias



### Fonts
* .
* Y en a marre !" », *[[Le Monde]]*, no&nbsp;22 152,&#x200E; 5 avril 2016, p.&nbsp;13 (ISSN&nbsp;0395-2037, lire en ligne).
* », *SudOuest.fr*,&#x200E; 5 avril 2016 (lire en ligne).
* Élie Arié, *« Nuit Debout » l'anti-mai 68*, blog Marianne, 6 avril 2016, lire en ligne.
* .

### Iconografia
* .
* .
* .

### audio
* .
* La Scudéry, Le Schmitt, *#Nuitdebout*, 2 avril 2016, en ligne.

## Annèxes

### Articles connèxes
* Movement dels Indignés
* *[[Occupy Wall Street]]* e *[[Occupy movement]]*
* Desobesissença civila

### Ligams extèrnes
* 
* 
* .
*